Ημερίδα Ενημέρωσης

**Προστασία των προσωπικών δεδομένων και ασφάλεια των μαθητών στον ψηφιακό κόσμο**

*Πνευματικό Κέντρο Χανίων, Ανδρέα Παπανδρέου 74, Χανιά*

*14 Φεβρουαρίου 2020*

|  |
| --- |
| **Πρόγραμμα** |
| **Μέρος Α: Ενημερωτική εκδήλωση για εκπαιδευτικούς** |
| 8:30-9:00 | Προσέλευση. Εγγραφές συμμετεχόντων. |
| 9:00-9:10 | **Χαιρετισμοί.***Στυλιανός Ζερβάκης, Διευθυντής Διεύθυνσης Δευτεροβάθμιας Εκπαίδευσης Χανίων**Μανόλης Μηλιαράκης, Διευθυντής Διεύθυνσης Πρωτοβάθμιας Εκπαίδευσης Χανίων,* |
| 9:10-10:00 | **Σχολείο και GDPR. Προστασία των προσωπικών δεδομένα και ασφαλής χρήση του διαδικτύου.**- **Ο GDPR πάει … Σχολείο. Τον έχουμε υποδεχτεί;** *Μαριάνα Ψαρουδάκη Δικηγόρος, Πιστοποιημένη Υπεύθυνη Προστασίας Δεδομένων*- **Καταγραφή Ζητημάτων. Εισηγήσεις Εκπαιδευτικών. Καλές Πρακτικές.**- **Πιλοτική χρήση της εφαρμογής κινητών συσκευών STARTIN.** |
| 10:00-10:45 | **Το ψηφιακό αποτύπωμα.***Ελπίδα Βαμβακά, Δικηγόρος, Πρόεδρος HomoDigitalis**Κωνσταντίνος Κακαβούλης,Δικηγόρος, συνιδρυτής HomoDigitalis* |
| 10:45-11:15 | **-CAPrice: Πώς οι πολίτες μπορούν να συμβάλλουν στη βελτίωση των πολιτικών διαχείρισης προσωπικών δεδομένων.*** **Το έργο CAP-Aκαι τα εργαλεία για την αξιολόγηση της ψηφιακής ιδιωτικότητας των εφαρμογών.**
* **Το διαδραστικό παιχνίδι CAPrice: Μαθαίνω για την πρόσβαση των εφαρμογών των κινητών στα δεδομένα μου.**

*Γιάννης Χρυσάκης, Μηχανικός Έρευνας και Ανάπτυξης, Ινστιτούτο Πληροφορικής, Ίδρυμα Τεχνολογίας και Έρευνας* |
| 11:15-11:30 | *Διάλειμμα* |
| 11:30-12:40 | **- Διαδραστικό εργαστήριο: Ο GDPR και οι 40 κλέφτες.****-Παρουσίαση του εκπαιδευτικού υλικού και προτάσεις για εφαρμογή στην τάξη.***Ανθή Στρατάκη, Υπεύθυνη Προστασίας Δεδομένων (DPO), Ίδρυμα Τεχνολογίας και Έρευνας**Δρ. Δημήτρης Γραμμένος,Κύριος Ερευνητής, Ινστιτούτο Πληροφορικής, Ίδρυμα Τεχνολογίας και Έρευνας* |
| 12:40- 14:00 | Συζήτηση. Συμπεράσματα. Προτάσεις. |
| **Μέρος Β: Ενημερωτική εκδήλωση για γονείς, μαθητές και εκπαιδευτικούς** |
| 18:00-19:10 | **Διαδραστικό εργαστήριο: Ο GDPR και οι 40 κλέφτες.***Ανθή Στρατάκη, Υπεύθυνη Προστασίας Δεδομένων (DPO), Ίδρυμα Τεχνολογίας και Έρευνας**Δρ. Δημήτρης Γραμμένος, Κύριος Ερευνητής, Ινστιτούτο Πληροφορικής, Ίδρυμα Τεχνολογίας και Έρευνας* |
| 19:10-19:40 | **Διαδικτυακός εκφοβισμός (cyberbullying), ορθή χρήση του Διαδικτύου και των προσωπικών δεδομένων.***Ελπίδα Βαμβακά,Δικηγόρος, Πρόεδρος HomoDigitalis**Κωνσταντίνος Κακαβούλης,Δικηγόρος, συνιδρυτής HomoDigitalis* |
| 19:40 -20.10 | **CAPrice: Πώς οι πολίτες μπορούν να συμβάλλουν στη βελτίωση των πολιτικών διαχείρισης προσωπικών δεδομένων.****- Το διαδραστικό παιγνίδι CAPrice: Μαθαίνω για την πρόσβαση των εφαρμογών των κινητών στα δεδομένα μου.***Γιάννης Χρυσάκης, Μηχανικός Έρευνας και Ανάπτυξης, Ινστιτούτο Πληροφορικής, Ίδρυμα Τεχνολογίας και Έρευνας* |

***Σύντομη περιγραφή των παρουσιάσεων***

**Ο GDPR και οι 40 κλέφτες**

Τοδιαδραστικό εργαστήριο «Ο GDPR και οι 40 κλέφτες» απευθύνεται σε όλες τις ηλικίες και συνδυάζει τα παραμύθια και τους μύθους με το χιούμορ και τη φαντασία για να παρουσιάσει με κατανοητό και διασκεδαστικό τρόπο θέματα σχετικά με τον Ευρωπαϊκό Γενικό Κανονισμό Προστασίας Δεδομένων, γνωστό ως GDPR, και τα θεμελιώδη δικαιώματα και ελευθερίες που αυτός διασφαλίζει για όλους τους πολίτες της Ευρωπαϊκής Ένωσης. Βασικός στόχος του εργαστηρίου είναι να αποτελέσει τροφή για δημιουργική σκέψη, καθώς και μια όμορφη ψυχαγωγική εμπειρία.

Το εργαστήριο έχει παρουσιαστεί στο πλαίσιο της «Βραδιάς Ερευνητή» στο ΙΤΕ, σε εκπαιδευτικούς και στελέχη της εκπαίδευσης με τη συνδιοργάνωση της Περιφέρειας Κρήτης και σε σχολεία του Ηρακλείου. Επίσης, σε συνδιοργάνωση του ΙΤΕ με την Αρχή Προστασίας Δεδομένων Προσωπικού Χαρακτήρα, παρουσιάστηκε στο Κέντρο Πολιτισμού Ίδρυμα Σταύρος Νιάρχος σε μαθητές Γυμνασίου της Αττικής. Το αντίστοιχο διαδικτυακό μάθημα είναι διαθέσιμο δωρεάν στο Κέντρο Ανοικτών Διαδικτυακών Μαθημάτων «Mathesis» (<https://mathesis.cup.gr/>), ενώ σύντομα θα κυκλοφορήσει και σε μορφή κόμικ από τις Πανεπιστημιακές Εκδόσεις Κρήτης.

**Το Ψηφιακό Αποτύπωμα**

Στον πραγματικό κόσμο αφήνουμε παντού πίσω μας ίχνη. Το ίχνος που μπορεί να ταυτοποιήσει τον καθένα από εμάς ξεχωριστά είναι το δακτυλικό αποτύπωμα. Τι είναι όμως το “ψηφιακό αποτύπωμα”; Αφήνουμε αντίστοιχα ίχνη στον ψηφιακό κόσμο; Ποιος μπορεί να τα εντοπίσει και τι μπορεί να κάνει με αυτά; Μπορεί να επηρεάσει αυτό την προσωπική ή την επαγγελματική μας ζωή ή την ζωή των παιδιών μας; Υπάρχει τρόπος να αποκτήσουμε τον έλεγχο και να γνωρίζουμε με ποιους μοιραζόμαστε προσωπικά μας στοιχεία; Σε μία διαδραστική παρουσίαση, τα μέλη της HomoDigitalis, εξηγούν με απλά και καθημερινά παραδείγματα, τα οποία αφορούν τόσο ενήλικες όσο και παιδιά, τη σημασία των προσωπικών δεδομένων και τον τρόπο με τον οποίο μπορούμε να ασκήσουμε τα δικαιώματά μας σχετικά με αυτά.

**Διαδικτυακός εκφοβισμός (cyberbullying), ορθή χρήση του Διαδικτύου και των προσωπικών δεδομένων**

Η τεχνολογία και ο ψηφιακός κόσμος προσφέρουν απίστευτες δυνατότητες και διευκολύνουν σε πολύ μεγάλο βαθμό την καθημερινότητά μας. Μαζί με τα πλεονεκτήματα που δημιουργούν για όλους μας όμως, δημιουργούν και νέα επικίνδυνα φαινόμενα. Ένα από αυτά είναι ο διαδικτυακός εκφοβισμός (cyberbullying), ο οποίος αποτελεί προέκταση του παραδοσιακού bullying. Το cyberbullying είναι ιδιαίτερα διαδεδομένο ανάμεσα στα παιδιά και ενώ τις περισσότερες φορές μπορεί να μοιάζει αθώο, μπορεί να αποκτήσει επικίνδυνες διαστάσεις. Για την ορθή αντιμετώπισή του, απαιτείται να είναι ενημερωμένα τόσο τα παιδιά όσο και οι γονείς και οι εκπαιδευτικοί τους.

**CAPrice: *Πώς οι πολίτες μπορούν να συμβάλλουν στη βελτίωση των πολιτικών διαχείρισης προσωπικών δεδομένων***

Παραδοσιακά, οι δύο βασικοί πυλώνες προστασίας των προσωπικών δεδομένων στον ψηφιακό κόσμο αφορούν τη θέσπιση καίριων νομοθετικών πλαισίων και την εφαρμογή τεχνικών μέτρων. Το ΙΤΕ έχει αναλάβει μια πρωτοβουλία να δημιουργήσει έναν τρίτο πυλώνα, αξιοποιώντας το ρόλο που μπορούν να παίξουν οι ίδιοι οι πολίτες. Μέσω μιας πλατφόρμας συνεργατικών δράσεων και της δημιουργίας μιας κοινότητας πολιτών από όλο τον κόσμο, στόχος είναι να διαμορφωθεί ένας χώρος ενημέρωσης με μη τεχνικούς όρους, όπου ο κάθε πολίτης θα μπορεί να συμβάλλει ενεργά στη διαμόρφωση της πολιτικής ιδιωτικότητας που εξυπηρετεί καλύτερα τις δικές του προτιμήσεις.

Η πρωτοβουλία CAPrice αναπτύσσει εργαλεία που δίνουν τη δυναμική στους πολίτες να ενεργήσουν συλλογικά, ώστε οι προβληματισμοί και οι απαιτήσεις τους γύρω από θέματα ιδιωτικότητας να ποσοτικοποιούνται και να επιδρούν ως θετικό κίνητρο στη διαμόρφωση μιας πιο φιλικής προς την ιδιωτικότητα αγοράς. Τέτοια εργαλεία και λύσεις θα παρουσιαστούν κατά τη διάρκεια αυτής της ομιλία, προσφέροντας μια εικόνα για το πώς και οι ίδιοι οι πολίτες μπορούν να αυξήσουν την αποτελεσματικότητα των νομικών ή των τεχνικών προσεγγίσεων. Επίσης θα παρουσιαστεί ένα διαδραστικό παιχνίδι που δοκιμάζει τις γνώσεις μας σχετικά με την πρόσβαση που απαιτούν οι εφαρμογές στο κινητό μας.

Πληροφορίες: <https://www.caprice-community.net>Εγγραφή: <https://www.caprice-community.net/get-involved>

Social Media: ([Facebook](https://www.facebook.com/CapriceCommunity/), [Instagram](https://www.instagram.com/caprice.community/),[Twitter](file:///C%3A%5CUsers%5Chrysakis%5CDesktop%5Ctwitter.com%5CCapriceSociety),[Youtube](https://www.youtube.com/channel/UChjpuLAwcBX1dRV2xCPfzOw)): #CapriceCommunity

*Σας ενημερώνουμε ότι κατά τη διεξαγωγή της ημερίδας θα ληφθεί φωτογραφικό υλικό που θα χρησιμοποιηθεί για την προβολή της εκδήλωσης σε μέσα μαζικής ενημέρωσης/επικοινωνίας (δημοσίευση καταχωρήσεων σε ημερήσιο και περιοδικό τύπο, websites, κοινωνικά δίκτυα, κλπ) με σκοπό την ενημέρωση του κοινού και της επιστημονικής κοινότητας για την ίδια την εκδήλωση και για τη διάχυση των αποτελεσμάτων της.*